b"\n_START_ARTICLE_\nEl Vivet (Taradell)\n_START_SECTION_\nDescripci\xc3\xb3\n_START_PARAGRAPH_\nMasia de planta rectangular (8x15), coberta a dues vessants amb el carener paral\xc2\xb7lel a la fa\xc3\xa7ana la qual est\xc3\xa0 situada a migdia. Consta de planta baixa i dos pisos, amb nombrosos afegitons al cos antic. La fa\xc3\xa7ana presenta un portal adovellat, amb una finestra al damunt i un balc\xc3\xb3 datat a la part dreta, tant les finestres del primer pis. Les del segon pis tenen els ampits motllurats i alguns elements semblen aprofitats d'altres indrets. A la part esquerre de la fa\xc3\xa7ana s'hi adossa un cos modern que junt amb el mur i portal tanca el barri amb llinda datada. A llevant hi ha un cos modern afegit amb un balc\xc3\xb3 al primer pis i una finestra al segon. A tramuntana s'hi adossa una galeria amb una llinda interior datada. A ponent s'hi adossen cossos recents i a la part antiga s'hi conserva una finestra amb reixa de ferro i una altra finestra datada. L'estat de conservaci\xc3\xb3 \xc3\xa9s bo.\n_START_SECTION_\nHist\xc3\xb2ria\n_START_PARAGRAPH_\nMasia que la trobem esmentada abans del 1325 i com la majoria de masies del sector NE de la poblaci\xc3\xb3 pertanyia a la parr\xc3\xb2quia de Santa Eug\xc3\xa8nia de Berga i actualment  est\xc3\xa0 enclavada dins el terme municipal de Taradell. El Ricart no pat\xc3\xad el despoblament provocat per la pesta negra i el trobem registrat en els fogatges del segle XVI i en el nomencl\xc3\xa0tor de la prov\xc3\xadncia de Barcelona del 1860. L'any 1949 J. Prat fou qui escriv\xc3\xad l'arbre geneal\xc3\xb2gic que abasta 16 generacions i que s'inicia amb Onofre Vivet l'any 1538. L'any 1843 Maria Vivet segueix la genealogia i es perd el nom original i es transforma en Franch. Anys m\xc3\xa9s tard una altra pubilla anomenada Maria far\xc3\xa0 que el nom derivi en Prat que el cognom dels propietaris actuals."